paragraph_text: The Sounds Of Science sadrži sve hitove Beastie Boysa do 1999., no i mnoge pjesme koje se ne nalaze na službenim albumima. "Alive" je potpuno nova pjesma koja je izašla i kao singl, te je snimljen spot. Prvi singl Beastie Boysa "Rock Hard" iz 1984. u kojem je semplirana pjesma "Back In Black" grupe AC/DC ne nalazi se na kompilaciji jer AC/DC nije dopustio korištenje samplea. Ipak, jedna druga pjesma je napokon izašla u izvornom izdanju. "Jimmy James", koja je posvećena Jimiju Hendrixu u prvotnoj verziji 1992. sadržavala je originalne zvuke Hendrixove gitare, no nije imala i dozvolu za korištenje. Hendrixovi su popustili tek nakon izlaska albuma Check Your Head 1992.